CELEX: 32016D0787
Language: lt
Date: 1463529600000
Title: 2016 m. gegužės 18 d. Komisijos įgyvendinimo sprendimas (ES) 2016/787, kuriuo sudaromas cigarečių ir cigaretėms sukti skirto tabako priedų, kuriems taikomos griežtesnės pranešimų teikimo prievolės, prioritetinis sąrašas (pranešta dokumentu Nr. C(2016) 2923) (Tekstas svarbus EEE)

20.5.2016   
            
            
               LT
            
            
               Europos Sąjungos oficialusis leidinys
            
            
               L 131/88
            
         KOMISIJOS ĮGYVENDINIMO SPRENDIMAS (ES) 2016/787
   2016 m. gegužės 18 d.
   kuriuo sudaromas cigarečių ir cigaretėms sukti skirto tabako priedų, kuriems taikomos griežtesnės pranešimų teikimo prievolės, prioritetinis sąrašas
   
      
         (pranešta dokumentu Nr. C(2016) 2923)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. balandžio 3 d. Europos Parlamento ir Tarybos direktyvą 2014/40/ES dėl valstybių narių įstatymų ir kitų teisės aktų nuostatų, reglamentuojančių tabako ir susijusių gaminių gamybą, pateikimą ir pardavimą, suderinimo ir kuria panaikinama Direktyva 2001/37/EB (1), ypač į jos 6 straipsnio 1 dalį,
   kadangi:
   
               (1)
            
            
               Direktyvos 2014/40/ES 6 straipsnio 1 dalyje nustatyta, kad Komisija priima įgyvendinimo aktus, kuriais sudaromas ir atnaujinamas cigarečių ir cigaretėms sukti skirto tabako priedų prioritetinis sąrašas. Tame pačiame straipsnyje taip pat nustatytos griežtesnės prievolės teikti pranešimus apie tame prioritetiniame sąraše išvardytus priedus. Valstybės narės turi reikalauti, kad cigarečių ir cigaretėms sukti skirto tabako gamintojai ir importuotojai atliktų išsamius tyrimus apie šiuose gaminiuose esančius priedus, kurie buvo įtraukti į prioritetinį sąrašą;
            
         
               (2)
            
            
               prioritetinis sąrašas turėtų būti sudarytas remiantis turimais duomenimis, rodančiais, kad priedai gali sustiprinti cigarečių ir cigaretėms sukti skirto tabako toksines, priklausomybę sukeliančias arba kancerogenines, mutagenines arba toksiškas reprodukcijai savybes (toliau – CMR savybės), suteikti būdingą kvapą ar skonį arba palengvinti įkvėpimą ar nikotino įsisavinimą;
            
         
               (3)
            
            
               į sąrašą įtraukti priedai taip pat turėtų priklausyti, remiantis pagal Direktyvos 2014/40/ES 5 straipsnį teikiamais pranešimais, plačiausiai cigaretėse ir cigaretėms sukti skirtame tabake naudojamiems priedams. Kadangi 5 straipsnyje nurodytos prievolės teikti pranešimus įsigalios tik pradėjus taikyti Direktyvą 2014/40/ES, tikslinga pirmą medžiagų sąrašą sudaryti remiantis duomenimis, gautais iš valstybių narių pagal Europos Parlamento ir Tarybos direktyvą 2001/37/EB (2);
            
         
               (4)
            
            
               nustatant į sąrašą įtrauktinus prioritetinius priedus taip pat atsižvelgta į Atsirandančių ir nustatomų naujų pavojų sveikatai mokslinio komiteto (SCENIHR) mokslinę nuomonę (3);
            
         
               (5)
            
            
               priedai gali būti kelių pavidalų. Siekiant lengviau identifikuoti į sąrašą įtrauktus priedus, tikslinga nurodyti kiekvieno iš jų cheminę formulę, jei taikoma, ir Cheminių medžiagų santrumpų tarnybos (CAS) numerius, priskirtus skirtingiems tabako gaminiuose galinčių būti priedų pavidalams;
            
         
               (6)
            
            
               valstybės narės, vykdydamos prievolę užtikrinti, kad cigarečių ir cigaretėms sukti skirto tabako gamintojai ir importuotojai pateiktų išsamius tyrimus apie į sąrašą įtrauktus priedus, turėtų galėti reikalauti, kad tie tyrimai būtų pateikiami laikantis vienodo formato ir metodikos. Kai šie tyrimai atliekami ir pateikiami laikantis suderinto metodo, lengviau analizuoti duomenis ir užtikrinamas jų palyginamumas. Šis sprendimas turėtų būti taikomas tik nuo 2017 m. sausio 1 d., siekiant užtikrinti, kad valstybėms narėms būtų suteikta pakankamai laiko tyrimų protokolams parengti, o gamintojams ir importuotojams suteiktas laikas tyrimams atlikti nebūtų apribotas. Todėl pagal Direktyvos 2014/40/ES 6 straipsnio 4 dalį turėtų būti reikalaujama, kad gamintojai ir importuotojai išsamesnius pranešimus apie pirmą nustatytų priedų grupę pateiktų tiktai ne vėliau kaip 2018 m. liepos 1 d.;
            
         
               (7)
            
            
               šiame sprendime nustatytos priemonės atitinka Direktyvos 2014/40/ES 25 straipsnyje nurodyto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Dalykas
   Šio sprendimo priede pateikiamas Direktyvos 2014/40/ES 6 straipsnyje nurodytas priedų prioritetinis sąrašas.
   2 straipsnis
   Taikymas
   Šis sprendimas taikomas nuo 2017 m. sausio 1 d.
   3 straipsnis
   Adresatai
   Šis sprendimas skirtas valstybėms narėms.
   
      Priimta Briuselyje 2016 m. gegužės 18 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 127, 2014 4 29, p. 1.
   
      (2)  2001 m. birželio 5 d. Europos Parlamento ir Tarybos direktyva 2001/37/EB dėl valstybių narių įstatymų ir kitų teisės aktų, taikomų tabako gaminių gamybai, pateikimui ir pardavimui, suderinimo (OL L 194, 2001 7 18, p. 26).
   
      (3)  SCENIHR. Additives used in tobacco products, 2016 m. sausio 25 d. http://ec.europa.eu/health/scientific_committees/emerging/opinions/index_en.htm
   
      PRIEDAS
      
         Cigaretėse ir cigaretėms sukti skirtame tabake naudojamų priedų, kuriems taikomos griežtesnės pranešimų teikimo prievolės, prioritetinis sąrašas
      
      
                  Priedas
               
               
                  Cheminė formulė
                  (jei taikoma)
               
               
                  CAS numeris (-iai), taikomas (-i) medžiagai (sąrašas nėra baigtinis)
               
            
                  Saldžioji ceratonija
               
               
                   
               
               
                  9000-40-2, 84961-45-5
               
            
                  Kakava
               
               
                   
               
               
                  84649-99-0, 84649-99-3, 95009-22-6, 8002-31-1
               
            
                  Diacetilas
               
               
                  C4H6O2
                  
               
               
                  431-03-8
               
            
                  Vaistinė ožragė
               
               
                   
               
               
                  68990-15-8, 977018-53-3, 84625-40-1
               
            
                  Figos
               
               
                   
               
               
                  90028-74-3
               
            
                  Geraniolis
               
               
                  C10H18O
               
               
                  106-24-1, 8000-46-2
               
            
                  Glicerolis
               
               
                  C3H8O3
                  
               
               
                  56-81-5
               
            
                  Gvajakolis
               
               
                  C6H4(OH)(OCH3)
               
               
                  90-05-1
               
            
                  Pupenių derva
               
               
                   
               
               
                  9000-30-0
               
            
                  Paprastasis saldymedis
               
               
                   
               
               
                  68916-91-6
               
            
                  Maltolis
               
               
                  C6H6O3
                  
               
               
                  118-71-8
               
            
                  Mentolis
               
               
                  C10H20O
               
               
                  2216-51-5, 15356-60-2, 89-78-1, 1490-04-6, 8006-90-4, 68606-97-3, 84696-51-5, 8008-79-5
               
            
                  Propilenglikolis
               
               
                  C3H8O2
                  
               
               
                  57-55-6
               
            
                  Sorbitolis
               
               
                  C6H14O6
                  
               
               
                  50-70-4
               
            
                  Titano dioksidas
               
               
                  TiO2
                  
               
               
                  13463-67-7, 1317-70-0